text: Hund redder mand fra at indebrænde
  31 januar 2011 kl. 09.27
  Ejeren af et parcelhus på Vesterlundvej i Ribe blev mandag morgen reddet af en hund, da der opstod brand i huset.
  Stuen i underetagen stod i flammer, mens ejeren sov på første sal.
  Hunden gøede så kraftigt, at ejeren blev vækket, så han kunne redde sig ud af huset sammen med hunden.
  Hunden havde aldrig været på 1. salen i huset, men branden fik den til at gå op af trappen for at vække sin ejer.
  Brand og Redning i Ribe fik nedkæmpet branden, men første etage er udbrændt og den øverste etage er ødelagt af sod.
  Brandårsagen kendes endnu ikke.
  